open-index/open-wikipedia-markdown huggingface dataset:
คางคกซูรินาม (สกุล)

**คางคกซูรินาม** () เป็นสกุลของสัตว์ครึ่งบกครึ่งน้ำในอันดับกบ (Aruna) ในวงศ์กบเล็บ (Pipidae) สกุลหนึ่ง ใช้ชื่อสกุลว่า *Pipa* (/ปี-ปา/)

มีลักษณะสำคัญ คือ ลำตัวแบนราบเหมือนใบไม้ ไม่มีเล็บเหมือนสกุลอื่น ๆ ในวงศ์เดียวกัน มีเส้นข้างลำตัวที่เจริญเป็นอย่างดี เนื่องจากใช้ชีวิตและหากินตลอดในน้ำ มีพฤติกรรมการขยายพันธุ์ ด้วยการที่ตัวผู้จะกอดรัดตัวเมียในน้ำได้หมุนตัวและกลับตัวเพื่อให้ไข่ที่รับได้การปฏิสนธิแล้วขึ้นไปติดอยู่กับผิวของตัวเมีย ต่อมาเนื้อเยื่อของผิวหนังบนหลังของตัวเมียจะแปรสภาพและเจริญขึ้นมาปกคลุมไข่แต่ละฟอง เมื่อไข่พัฒนาเป็นเอ็มบริโอแล้วจะเจริญภายในไข่ที่อยู่บนหลัง เมื่อฟักออกเป็นลูกอ๊อดแล้ว จึงจะแตกตัวออกจากหลังแม่ และใช้เวลาอีกระยะหนึ่งจึงจะพัฒนาเหมือนตัวเต็มวัย ยกเว้นในชนิดคางคกซูรินาม (*Pipa pipa*) ที่ลูกอ๊อดจะยังอยู่บนหลังแม่ไปจนกว่าจะกลายสภาพเหมือนตัวเต็มวัย

ถูกจำแนกออกเป็น 7 ชนิด กระจายพันธุ์อยู่ในทวีปอเมริกาใต้

## การจำแนก
**[[Pipa arrabali]]* Izecksohn, 1976    
**[[Pipa aspera]]* Müller, 1924    
**[[Pipa carvalhoi]]* (Miranda-Ribeiro, 1937)    
**[[Pipa myersi]]* Trueb, 1984    
**[[Pipa parva]]* Ruthven & Gaige, 1923    
**[[Pipa pipa]]* (Linnaeus, 1758)    
**[[Pipa snethlageae]]* Müller, 1914

## อ้างอิง

## แหล่งข้อมูลอื่น

หมวดหมู่:วงศ์กบเล็บ
เอริกา มิรันดา

**เอริกา มิรันดา** (; 4 มิถุนายน ค.ศ. 1987 – ) เป็นนักยูโดหญิงจากประเทศบราซิล เธอได้รับรางวัลเหรียญเงินในรุ่นฮาล์ฟมิดเดลเวท (< 52 กก.) ที่รายการแพนอเมริกันเกมส์ 2011 ในกัวดาลาฮารา ประเทศเม็กซิโก

ในการแข่งขันแพนอเมริกันเกมส์ 2007 เธอได้รับเหรียญเงินจากการแข่งขันยูโด ก่อนที่เธอจะเป็นฝ่ายชนะในยูโดเวิลด์คัพจากการแข่งขันระหว่างออสเตรียกับบราซิล

ในการคัดเลือกเข้าสู่การแข่งขันโอลิมปิกฤดูร้อนที่กรุงปักกิ่ง เธอได้รับบาดเจ็บและถูกแทนที่โดยอันเดรสซา เฟอร์นันเดส แต่แล้วในที่สุด เอริกาก็ได้เข้าร่วมแข่งขันในรายการกีฬายูโดในโอลิมปิกฤดูร้อน 2012 รุ่นน้ำหนักไม่เกิน 52 กก. ที่ซึ่งเธอเป็นฝ่ายแพ้ให้กับ คิม คยอน-อก ซึ่งเป็นนักยูโดชาวเกาหลีใต้

## อ้างอิง

* 2012 Olympics Athletes profile 

หมวดหมู่:นักยูโดในโอลิมปิกฤดูร้อน 2012
หมวดหมู่:นักกีฬาโอลิมปิกทีมชาติบราซิล
หมวดหมู่:นักยูโดหญิงชาวบราซิล
หมวดหมู่:บุคคลจากบราซิเลีย
บลิซเซิร์ดออฟออซ

บลิซเซิร์ดออฟออซ () เป็นการทำอัลบั้มเดี่ยวครั้งแรกของนักร้องชาวอังกฤษ Ozzy Osbourne บันทึกในอังกฤษ วางขายวันที่ 20 กันยายน 1980 ในอังกฤษ และวันที่ 27 มีนาคม 1981 ในสหรัฐฯ ซึ่งเป็นอัลบั้มแรกนับจากที่เขาออกจากวง แบล็ก ซับบาธ สองเพลงจากอัลบั้มนี้Crazy Train, และMr Crowley ซึ่งเป็นซิงเกิลในปี 1980 เพลง Crazy Train ติดอันดับที่ 9 ของ *[[Billboard (magazine)|Billboard]]*'s Top Tracks ชาร์ด
## รายชื่อเพลง

## สมาชิก
*Ozzy Osbourne – ร้องนำ
*Randy Rhoads – กีตาร์
*Bob Daisley – เบส
*Lee Kerslake – กลอง
*Don Airey – คีย์บอร์ด
## อ้างอิง

หมวดหมู่:อัลบั้มเพลงในปี พ.ศ. 2523
ลอง โบเรต

**ลอง  โบเรต** (Long Boret หรือ Long Boreth) เป็นนักการเมืองกัมพูชาที่ดำรงตำแหน่งนายกรัฐมนตรีระหว่าง 9 ธันวาคม พ.ศ. 2516 ถึง 17 เมษายน พ.ศ. 2518 เขาได้พยายามที่จะเจรจาสันติภาพกับเขมรแดงระหว่างสงครามกลางเมืองกัมพูชา ในที่สุด เขาถูกเขมรแดงประหารชีวิต
## ประวัติ
โบเรตเกิดที่เกียนสวายในจังหวัดกันดาล เมื่อ 3 มกราคม พ.ศ. 2476 เป็นบุตรของลอง เมียสและเนียง เอง บุตเขาเข้าศึกษาที่ Lycée Sisowath ในพนมเปญระหว่าง พ.ศ. 2489 – 2495 จากนั้นได้ไปเรียนที่ฝรั่งเศสในช่วง พ.ศ. 2496 – 2498 แล้วจึงกลับสู่กัมพูชา 

โบเรตเริ่มเล่นการเมืองใน พ.ศ. 2501 โดยได้รับเลือกตั้งจากจังหวัดสตึงเตรง และได้เป็นเลขาธิการแห่งรัฐเกี่ยวกับกิจการแรงงานและสังคม และได้รับเลือกตั้งอีกใน พ.ศ. 2505 ในช่วงนี้ เขามีชื่อเสียงในการเขียนนิยายโรแมนติก เขาได้เป็นเลขาธิการทั่วไปทางด้านการเงินแต่เพราะนโยบายที่ไปคนละทางกับพระนโรดม สีหนุเกี่ยวธนาคารแห่งชาติและการค้ากับต่างประเทศ ทำให้เขาถูกบังคับให้ลาออกเมื่อ พ.ศ. 2506 แต่ยังคงเป็นส.ส. ในการเลือกตั้ง พ.ศ. 2509 หลังการรัฐประหาร พ.ศ. 2513 เขาได้เป็นรัฐมนตรีกระทรวงข่าวสารเมื่อ พ.ศ. 2514 – 2515 และรัฐมนตรีกระทรวงการต่างประเทศระหว่างพ.ศ. 2515-2516

ในวันที่ 9 ตุลาคม พ.ศ. 2516 โบเรตได้เป็นนายกรัฐมนตรีต่อจากอิน ตัม และในวันที่ 2 เมษายน พ.ศ. 2517 เขาได้เป็นหนึ่งในสี่ของคณะกรรมการสูงสุดที่ประกอบไปด้วยโบเรต ลน นล พระสีสุวัตถิ์ สิริมตะและโซสทีน เฟอร์นานเดซ ในวันที่ 8 เมษายน พ.ศ. 2518 เขาพยายามเจรจากับเขมรแดงที่กรุงเทพแต่ไร้ผล

ลอง โบเรตยังคงอยู่ในสำนักงานจนกระทั่งเขมรแดงเข้าสู่พนมเปญเมื่อ 17 เมษายน พ.ศ. 2518 ทั้งที่เขามีชื่ออยู่ในบัญชีดำของพระนโรดม สีหนุ นายพลสัก สุตสคานกล่าวว่าโบเรตตัดสินใจอพยพออกจากเมืองในเช้าวันที่ 17 เมษายน แต่เขาและครอบครัวของเขาไม่สามารถขึ้นไปบนเฮลิคอปเตอร์เที่ยวสุดท้ายได้" ผู้ที่เห็นเขาครั้งสุดท้ายคือซิดนีย์ ชานเบิร์ก และดิธ ปรานที่ด้านนอกสถานทูตฝรั่งเศส หลังจากนั้นไม่นาน กอย ทวน รองหัวหน้าผู้บัญชาการทหารของเขมรแดงได้สั่งให้ประหารชีวิต ลน นนและเจ้าหน้าที่รัฐบาลคนอื่น วิทยุเขมรแดงกล่าวว่าเขาถูกประหารชีวิตด้วยการตัดศีรษะ แต่แหล่งอื่น ๆ กล่าวว่าเขาและพระสีสุวัตถิ์ สิริมตะถูกยิงเป้า

## อ้างอิง

## แหล่งข้อมูลอื่น
*LA CONSTRUCTION DU CAMBODGE EN DEBAT (1954-1959)
*Interview with John Gunther Dean on his experience as US Ambassador to Cambodia, 1974-75. 
*BBC News, "US Pulls Out of Cambodia," April 12, 1975.

หมวดหมู่:นายกรัฐมนตรีกัมพูชา
หมวดหมู่:นักเขียนชาวกัมพูชา
หมวดหมู่:บุคคลที่ถูกเขมรแดงสังหาร
หมวดหมู่:บุคคลจากจังหวัดกันดาล
หมวดหมู่:บุคคลในสงครามเวียดนาม
ฝั่ม วัน ด่ง

**ฝั่ม วัน ด่ง** () เป็นนายกรัฐมนตรีของเวียดนามเหนือตั้งแต่ พ.ศ. 2498 และเป็นนายกรัฐมนตรีของเวียดนามหลังจากการรวมประเทศจนเกษียณเมื่อ พ.ศ. 2530

## ประวัติ
ด่งเกิดเมื่อ 1 มีนาคม พ.ศ. 2448 ที่จังหวัดกว๋างหงาย ครอบครัวของเขาเป็นข้าราชสำนักของจักรพรรดิซวี เติน เข้าศึกษาที่สถาบันการศึกษาแห่งชาติที่เว้ และศึกษาด้านกฎหมายที่ฮานอย เข้าร่วมเป็นสมาชิกของสันนิบาตเยาวชนปฏิวัติขณะที่หนีไปจีนและร่วมมือกับโฮจิมินห์ เขาถูกส่งกลับมาเวียดนามใน พ.ศ. 2469 เพื่อก่อตั้งแกนนำคอมมิวนิสต์ ด่งถูกจำคุกอยู่ 10 ปี จึงได้รับการนิรโทษกรรมและกลับไปทำงานร่วมกับโฮจิมิญอีก

ในช่วงที่สงครามอินโดจีนเริ่มต้น ด่งได้เป็นรัฐมนตรีกระทรวงการคลังใน พ.ศ. 2489 และเป็นรัฐมนตรีกระทรวงการต่างประเทศใน พ.ศ. 2497 เขาเป็นตัวแทนเวียดนามเหนือไปเข้าร่วมการประชุมที่เจนีวาและได้เป็นนายกรัฐมนตรีใน พ.ศ. 2498 บทบาทในพรรคนั้น ด่งเป็นผู้มีนโยบายประนีประนอม ไม่ต้องการให้เวียดนามใกล้ชิดกับจีนหรือสหภาพโซเวียตมากเกินไป แต่อิทธิพลของเขาลดลงหลังการถึงแก่อสัญกรรมของโฮจิมิญใน พ.ศ. 2512 และหลังจากรวมประเทศใน พ.ศ. 2518 โดยเล สวน ขึ้นมามีบทบาทแทน เขาลาออกจากทุกตำแหน่งในเดือนมิถุนายน พ.ศ. 2518 ด้วยปัญหาด้านสุขภาพ และถึงแก่อสัญกรรมในฮานอยเมื่อ 29 เมษายน พ.ศ. 2543

## อ้างอิง
*ไมเคิล ลีเฟอร์. **พจนานุกรมการเมืองสมัยใหม่ในเอเชียตะวันออกเฉียงใต้.** กรุงเทพฯ : สำนักพิมพ์มหาวิทยาลัยธรรมศาสตร์, 2548, หน้า 377-378.

หมวดหมู่:นายกรัฐมนตรีเวียดนาม
หมวดหมู่:บุคคลจากจังหวัดกว๋างหงาย
โทมัส ชาฟ

**โทมัส ชาฟ** () เกิดเมื่อวันที่ 30 เมษายน ค.ศ. 1961 ในเมืองมันไฮม์ ประเทศเยอรมนีตะวันตก เป็นอดีตนักฟุตบอลของแวร์เดอร์เบรเมิน ในตำแหน่งกองหลัง

ชาฟยังเคยเป็นผู้จัดการทีมที่คุมทีมในบุนเดิสลีกาที่ยาวนานที่สุดนับตั้งแต่ก่อตั้งระบบลีกเป็นต้นมา 
## เกียรติประวัติ
### นักฟุตบอล
;แวร์เดอร์เบรเมิน
*2 บุนเดิสลีกา ชนะเลิศ 1 สมัย: 1980–81
*บุนเดิสลีกา ชนะเลิศ 2 สมัย: 1987–88, 1992–93
*เดเอฟแอล ซูเปอร์คัพ ชนะเลิศ 3 สมัย: 1988, 1993, 1994; Runner-up 1991
*เดเอ็ฟเบโพคาล ชนะเลิศ 2 สมัย: 1990–91, 1993–94; Runner-up 1988–89, 1989–90
*ยูฟ่าคัพวินเนอร์สคัพ ชนะเลิศ 1 สมัย: 1991–92
*ยูฟ่าซูเปอร์คัพ: รองชนะเลิศ 1 สมัย 1992

### ผู้จัดการทีม
;แวร์เดอร์เบรเมิน
*เดเอ็ฟเบโพคาล ชนะเลิศ 3 สมัย: 1998–99, 2003–04, 2008–09; รองชนะเลิศ 2 สมัย1999–2000, 2009–10
*บุนเดิสลีกา ชนะเลิศ 1 สมัย: 2003-04
*เดเอ็ฟเบลีกาโพคาล ชนะเลิศ 1 สมัย: 2006; รองชนะเลิศ 2 สมัย  1999, 2004
*ยูฟ่ายูโรปาลีก: รองชนะเลิศ 1 สมัย 2008–09

## อ้างอิง

## แหล่งข้อมูลอื่น

*Werder Bremen coach profile 
*Bundesliga stats at Fussballdaten 
หมวดหมู่:บุคคลจากมันไฮม์
หมวดหมู่:กองหลังฟุตบอล
หมวดหมู่:นักฟุตบอลชาวเยอรมัน
หมวดหมู่:นักฟุตบอลทีมชาติเยอรมนี
หมวดหมู่:ผู้เล่นในบุนเดิสลีกา
หมวดหมู่:ผู้เล่นเอ็สเฟา แวร์เดอร์เบรเมิน
หมวดหมู่:ผู้จัดการทีมฟุตบอลชาวเยอรมัน
หมวดหมู่:ผู้จัดการทีมเอ็สเฟา แวร์เดอร์เบรเมิน
หมวดหมู่:ผู้จัดการทีมไอน์ทรัคท์ฟรังค์ฟวร์ท
หมวดหมู่:ผู้จัดการทีมฮันโนเฟอร์ 96
ยออาน กาบาย

**ยออาน กาบาย** (; ; เกิดเมื่อวันที่ 14 มกราคม ค.ศ. 1986) เป็นนักฟุตบอลชาวฝรั่งเศส ปัจจุบันเล่นให้กับสโมสรฟุตบอลอัล-นาเซอร์ ดูไบในยูเออีโปร-ลีก สหรัฐอาหรับเอมิเรตส์ และอดีตเคยเล่นให้กับฟุตบอลทีมชาติฝรั่งเศส ในตำแหน่งกองกลาง กาบายเป็นนักฟุตบอลที่ควบคุมการสัมผัสบอลและเร่งความเร็วไปพร้อมกับบอลได้เป็นอย่างดี และยังมีทักษะยิงจุดโทษในระดับดีเช่นกัน

## อ้างอิง

## แหล่งข้อมูลอื่น
* 
* 
* 
* 
* Lille OSC Profile
* BBC profile 

หมวดหมู่:นักฟุตบอลชาวฝรั่งเศส
หมวดหมู่:นักฟุตบอลทีมชาติฝรั่งเศส
หมวดหมู่:ผู้เล่นในลีกเอิง
หมวดหมู่:ผู้เล่นในฟุตบอลชิงแชมป์แห่งชาติยุโรป 2008
หมวดหมู่:ผู้เล่นในฟุตบอลชิงแชมป์แห่งชาติยุโรป 2012
หมวดหมู่:ผู้เล่นในพรีเมียร์ลีก
หมวดหมู่:ผู้เล่นล็อสก์ลีล
หมวดหมู่:ผู้เล่นสโมสรฟุตบอลนิวคาสเซิลยูไนเต็ด
หมวดหมู่:ผู้เล่นสโมสรฟุตบอลปารีแซ็ง-แฌร์แม็ง
หมวดหมู่:ผู้เล่นสโมสรฟุตบอลคริสตัลพาเลซ
หมวดหมู่:กองกลางฟุตบอล
หมวดหมู่:ผู้เล่นในฟุตบอลโลก 2014
หมวดหมู่:ผู้เล่นในฟุตบอลชิงแชมป์แห่งชาติยุโรป 2016
หมวดหมู่:บุคคลจากจังหวัดนอร์
นโรดม จันทรังสี

**นักองค์มจะ (หม่อมเจ้า) นโรดม จันทรังสี** (Norodom Chantaraingsey) เป็นเชื้อพระวงศ์และนักการเมืองชาตินิยมในกัมพูชา โดยเริ่มจากเป็นหัวหน้ากองกำลังต่อสู้กับฝรั่งเศส และเป็นผู้นำกองทัพแห่งชาติเขมรในสงครามกลางเมืองกัมพูชา นอกจากนั้น ยังทำธุรกิจและเป็นนักเขียนด้วย เชื่อว่าพระองค์ถูกสังหารระหว่างสู้รบกับเขมรแดงใน พ.ศ. 2518 หรือ พ.ศ. 2519

## การต่อสู้กับฝรั่งเศส
นักองค์มจะนโรดม จันทรังสีเป็นพระนัดดาของสมเด็จพระนโรดมพรหมบริรักษ์ และเป็นพระญาติกับพระบาทสมเด็จพระนโรดม สุรามฤต ประสูติเมื่อ พ.ศ. 2469 ในพนมเปญ  พระองค์เริ่มเป็นทหารในสงครามโลกครั้งที่สองระหว่างที่ญี่ปุ่นเข้ายึดครองกัมพูชา โดยเข้าร่วมกับกองกำลังที่สนับสนุนญี่ปุ่นและต่อต้านฝรั่งเศสของเซิง งอกทัญ หลังสงครามสิ้นสุดและฝรั่งเศสกลับมาปกครองกัมพูชาอีก พระองค์ลี้ภัยเข้ามาในประเทศไทย และเป็นหนึ่งในผู้นำเขมรอิสระที่ไม่นิยมคอมมิวนิสต์ ควบคุมกองกำลังที่จังหวัดกำปงสปือและจังหวัดกำปงธม ใน พ.ศ. 2492 พระองค์เข้าร่วมกับคณะกรรมการปลดปล่อยแห่งชาติเขมร โดยเป็นหนึ่งในหัวหน้าฝ่ายทหารระดับสูง แต่ใน พ.ศ. 2494 พระองค์ได้แยกกองกำลังของพระองค์ออกมาที่จังหวัดเสียมราฐพร้อมกับเซิง งอกทัญ

กลุ่มชาวกัมพูชาที่นิยมคอมมิวนิสต์เคยเห็นว่าพระองค์เป็นหนึ่งในตัวเลือกที่จะเป็นกษัตริย์แทนสมเด็จพระนโรดม สีหนุ แต่พระองค์กลับระแวงอิทธิพลของเวียดนามในกลุ่มผู้นิยมคอมมิวนิสต์ นอกจากนั้น พระองค์ยังนิยมระบอบสาธารณรัฐมากกว่า อย่างไรก็ตาม เมื่อกัมพูชาได้รับเอกราช พระองค์เข้าร่วมกับระบอบสังคมของสมเด็จพระนโรดม สีหนุ แต่เมื่อถูกตั้งข้อสงสัยว่าร่วมมือกับผู้นำเขมรอิสระคนอื่นเพื่อวางแผนรัฐประหารโค่นล้มอำนาจสมเด้จพระนโรดม สีหนุ พระองค์จึงถูกถอดยศทางทหารและทางราชสกุล และถูกจำคุก 3 ปี ระหว่างนี้ พระองค์หันมาเขียนนิยายโรแมนติก, เมื่อพ้นโทษได้ออกไปทำธุรกิจส่วนตัว

## กองทัพแห่งชาติเขมร
เมื่อเกิดรัฐประหาร พ.ศ. 2513 ลน นลแต่งตั้งให้นักองค์มจะ นโรดม จันทรังสี เป็นผู้บังคับการกองพันที่ 3 หรือที่เรียกว่ากองพันเสือ ซึ่งรับผิดชอบบริเวณจังหวัดกำปงสปือ กองพันของพระองค์เป็นหน่วยรบที่มีประสิทธิภาพมากที่สุดในกองทัพแห่งชาติเขมรซึ่งเข้าร่วมรบในสงครามกลางเมือง

หลังพนมเปญแตกเมื่อ 17 เมษายน พ.ศ. 2518 เชื่อว่าพระองค์ยังคงสู้รบอยู่ในบริเวณคีรีรมย์ บางคนกล่าวว่าพระองค์ถูกสังหารในเดือนพฤษภาคมเมื่อพยายามข้ามแดนมายังประเทศไทย แต่บางแหล่งก็กล่าวว่าพระองค์ยังคุมทหาร 2,000 คนรบกับเขมรแดงที่เทือกเขาบรรทัดเมื่อเดือนมิถุนายน พ.ศ. 2518 ซึ่งผู้อพยพชาวกัมพูชาในประเทศไทยกล่าวว่ากองกำลังนี้ยังอยู่จนถึง พ.ศ. 2519 – 2520 วันที่เสียชีวิตของพระองค์ไม่แน่นอน บ้างกล่าวว่าถูกสังหารเมื่อปลายปี พ.ศ. 2518 ที่พระตะบอง หลังจากไปช่วยพระชายาที่ถูกเขมรแดงจับตัวไปไม่สำเร็จ, บ้างก็ว่าถูกสังหารที่เทือกเขาด็อมเร็ยเมื่อ พ.ศ. 2519

## ชีวิตครอบครัว
พระองค์ทรงเสกสมรสกับพระสีสุวัตถิ์ สมานวรพงษ์ พระธิดาของพระบาทสมเด็จพระสีสุวัตถิ์ มุนีวงศ์ และเป็นพระบิดาที่แท้จริงของพระนราธิปที่หายสาบสูญใน พ.ศ. 2518

## อ้างอิง

หมวดหมู่:เจ้าชายกัมพูชา
หมวดหมู่:นายพลชาวกัมพูชา
หมวดหมู่:นักเขียนชาวกัมพูชา
หมวดหมู่:บุคคลที่ถูกเขมรแดงสังหาร
หมวดหมู่:บุคคลจากพนมเปญ
จันทรังสี
ฟีเจอร์โฟน

thumb|225px|ฟีเจอร์โฟน
**ฟีเจอร์โฟน** (feature phone) หรือ**โทรศัพท์มือถือระดับกลาง** เป็นโทรศัพท์มือถือที่ในขณะเวลาหนึ่งผู้ผลิตไม่ถือว่ามันเป็นสมาร์ตโฟน
อย่างไรก็ตามมันมีความสามารถเพิ่มเติมหลายอย่างที่มากกว่าโทรศัพท์มือถือรุ่นมาตรฐาน
กลุ่มเป้าหมายของโทรศัพท์ชนิดนี้คือลูกค้าที่ต้องการโทรศัพท์ความสามารถบางอย่างของสมาร์ตโฟน ในราคาที่ถูกลงมา

ในปี 2554 ยอดขายโทรศัพท์มือถือในสหรัฐอเมริกา 60% เป็นฟีเจอร์โฟน และยอดขายโทรศัพท์มือถือทั่วโลก 70% เป็นฟีเจอร์โฟน

## อ้างอิง

## แหล่งข้อมูลอื่น

หมวดหมู่:โทรศัพท์มือถือ
เกาะท่าไร่

**เกาะท่าไร่** เป็นเกาะเล็กๆ ทางตอนใต้ของเกาะแตน อยู่ในเขตตำบลท้องเนียน อำเภอขนอม จังหวัดนครศรีธรรมราช ที่แม้จะเป็นแค่เกาะเล็กๆ แต่ก็หลากหลายไปด้วยหญ้าทะเล ซึ่งเราพบทั้งหมด 4 ชนิดด้วยกัน คือ หญ้าชะเงาใบยาว Enhalus acoroides, หญ้าชะเงาเต่า Thalassia hemprichii, หญ้าเขียวใบแฉก Halodule uninervis และหญ้าใบมะกรูด Halophila ovalis โดยเราจะพบแนวหญ้าทะเลขนานไปตามชายฝั่งของเกาะ และพบสัตว์น้ำนานาชนิดทั้งกุ้ง หอย ปู และปลา อาศัยหลบซ่อนตัวอยู่ในแนวหญ้า นอกจากนี้ยังมีสาหร่ายทะเลหลายชนิดเช่น สาหร่ายใบมะกรูด สาหร่ายข้อ สาหร่ายเห็ดหูหนู ซึ่งความอุดมสมบูรณ์ต่างๆ ยังคงหลงเหลือให้เห็นได้ที่เกาะท่าไร่แห่งนี้

## ภูมิศาสตร์
เกาะท่าไร่ มีพื้นที่เกาะทั้งหมด 0.594 ตารางกิโลเมตร (554.38 ไร่) มีพื้นที่แหล่งหญ้าทะเล 0.022 ตารางกิโลเมตร (13.75 ไร่)

## อ้างอิง
*โครงการพัฒนาองค์ความรู้และศึกษานโยบายการจัดการทรัพยากรชีวภาพในประเทศไทย 
*กองแผนงาน ศูนย์สารสนเทศ กรมทรัพยากรทางทะเลและชายฝั่ง

ท่าไร่
หมวดหมู่:อำเภอขนอม
โคเอ็กซ์อควาเรี่ยม

**โคเอ็กซ์อควาเรี่ยม** (; ) เป็นพิพิธภัณฑ์สัตว์น้ำขนาดใหญ่ที่สุดของประเทศเกาหลีใต้ ตั้งอยู่ในชั้นใต้ดินของห้างสรรพสินค้าโคเอ็กซ์ ในเขตคังนัม โซล

การเดินทางมาที่โคเอ็กซ์อควาเรี่ยม สามารถทำได้โดยโดยสารรถไฟใต้ดินสาย 2 ขึ้นที่สถานีซัมซอง ออกที่ประตู 5 แล้วเดินตามป้าย

พื้นที่ของโคเอ็กซ์อควาเรี่ยม มีเนื้อที่ 14,000 ตารางเมตร มีปลาแสดงไว้กว่า 40,000 ตัว กว่า 650 ชนิด เปิดทำการตั้งแต่ 10.00-20.00 น. อัตราค่าเข้าชม ผู้ใหญ่ 17,500 วอน เด็กโต 14,500 วอน เด็กเล็กความสูงไม่เกิน 110 เซนติเมตร  11,000 วอน

โดยแบ่งพื้นที่จัดแสดงไว้เป็นส่วนต่าง ๆ คือ

*Korean Fish เป็นส่วนของตู้ปลาขนาดเล็ก และปลาน้ำจืดหลากหลายชนิด ทั้งปลาพื้นเมืองของเกาหลี และปลาพื้นที่อื่น
*Aqua Gallery เป็นส่วนแสดงตู้ปลาแปลก   ๆ หลายขนาด ทำจากวัสดุต่าง ๆ กัน เช่น เตียงนอน, ชักโครก
*Amazonian World ส่วนจัดแสดงระบบชีวนิเวศของป่าอเมซอน
*Kids Aquarium เป็นส่วนของตู้ปลาขนาดเล็ก 
*The Seven Seas เป็นส่วนจัดแสดงตู้ปลาและปลาทะเลขนาดใหญ่ 
*Marine Touch เป็นอ่างขนาดยาว ซึ่งผู้ที่เข้าชมรวมทั้งเด็ก ๆ สามารถสัมผัสสัตว์ทะเลที่อยู่ในนั้นได้ เช่น ปลาดาว
*Ocean Kingdom เป็นอุโมงค์ใสขนาดยาว มีจุดเด่น คือ ปลาฉลาม และเต่าทะเล
*The Deep Blue Sea เป็นส่วนของปลาทะเลน้ำลึก และแมงกะพรุนหลากหลายชนิด 

ชนิดของสัตว์ที่แสดงมีทั้งสัตว์น้ำและไม่ใช่สัตว์น้ำ เช่น มานาที, ไข่จระเข้น้ำเค็ม, ค้างคาว, แพรี่ด็อก, ลิงกระรอก, กบมะเขือเทศ, แอกโซลอเติล เป็นต้น

## อ้างอิง

## แหล่งข้อมูลอื่น
*เว็บไซต์ของพิพิธภัณฑ์ 

## พิกัดภูมิศาสตร์

หมวดหมู่:พิพิธภัณฑ์สัตว์น้ำในประเทศเกาหลีใต้
หมวดหมู่:สิ่งก่อสร้างในเขตคังนัม
ปลาวัวปิกาโซเรดซี

**ปลาวัวปิกาโซเรดซี** (; ) ปลาทะเลชนิดหนึ่ง ในวงศ์ปลาวัว (Balistidae)

มีรูปร่างและลักษณะคล้ายกับปลาวัวปิกาโซ (*R. aculeatus*) ซึ่งอยู่ในสกุลเดียวกัน แต่ว่าจะไม่มีลวดลายที่ลำตัว จะมีลวดลายที่บริเวณหน้า ดวงตาสีส้ม ข้อหางมีขีดสีดำพาดตรงจำนวน 3 ขีด บนพื้นสีเงิน

มีความยาวประมาณ 30 เซนติเมตร พบกระจายพันธุ์ในทะเลอาหรับและทะเลแดง โดยที่ไม่พบในน่านน้ำไทย

นิยมเลี้ยงเป็นปลาสวยงาม แต่ทว่าในประเทศไทย ถือเป็นปลาหาที่ยาก 

## อ้างอิง

## แหล่งข้อมูลอื่น
*รูปและข้อมูลเพิ่มเติม 

หมวดหมู่:วงศ์ปลาวัว
หมวดหมู่:ปลาตู้
เดวิลฮัลค์

[250px|thumb|'''เดวิลฮัลค์''' ตัวละครจาก[มาร์เวลคอมิกส์]]

**เดวิลฮัลค์** () เป็นตัวละครฝ่ายอธรรมจากค่ายมาร์เวลคอมิกส์ ที่ได้รับการออกแบบโดยพอล เจนกินส์, รอน การ์นีย์ และ ซัล บัสเซมา ที่ซึ่งเขาได้ปรากฏตัวครั้งแรกใน *ดิอินเครดิเบิลฮัลค์ Vol.2* (ค.ศ. 1999)

## เนื้อเรื่องย่อ
เดวิลฮัลค์เป็นตัวละครที่มีความมุ่งร้ายต่อ บรูซ แบนเนอร์ เขาไม่พอใจต่อแบนเนอร์จากการที่เขาได้รับการอาศัยอยู่ในโลก เดวิลฮัลค์ยังเป็นหนึ่งในศัตรูของฮัลค์ และกระทำการข่มขู่อย่างต่อเนื่องที่จะหลบหนีการคุมขังทางจิตใจของแบนเนอร์ ตลอดจนหมายที่จะทำลายล้างโลกที่สร้างการทรมาน และทารุณกรรมให้แก่พวกเขา ควบคู่ไปกับทำให้ผู้เป็นที่รักของแบนเนอร์ต้องพรากจากกัน

จากเหตุการณ์ใน*[[เคออสวอร์]]* ไบรอัน แบรนเนอร์ ได้ฟื้นคืนจากความตายและสิ้นสุดจากการเป็นร่างรวมของ กิลฮัลค์ และ เดวิลฮัลค์

## พลังและความสามารถ
เช่นเดียวกับฮัลค์แบบดั้งเดิม เขามีคุณสมบัติด้านความแข็งแกร่งที่เหนือมนุษย์ อย่างไรก็ตาม ดูเหมือนว่าเขาจะมีความแข็งแกร่งยิ่งกว่าฮัลค์ในครั้งใดๆ เมื่อเขาพยายามที่จะหลบหนีจากการรักษาจากโรคที่สันนิษฐานว่ารักษาไม่หายของแบนเนอร์

## การปรากฏตัวในสื่ออื่น
#### วิดีโอเกม
* เดวิลฮัลค์ปรากฏตัวในฐานะบอสของเกม *[[ดิอินเครดิเบิลฮัลค์: อัลติเมทเดสทรัคชัน]]*  ให้เสียงพากย์โดยริชาร์ด มอล โดยภายในเกม เดวิลฮัลค์พยายามที่จะควบคุมร่างกายของแบนเนอร์ ที่มีการอ้างว่าเป็นขั้นตอนตามธรรมชาติของกระบวนการพัฒนารังสีแกมมา และเกี่ยวข้องกับฮัลค์ในฐานะของเด็กที่หวาดกลัว ซึ่งกำลังร้องไห้ออกมาเพื่อเรียกหาความรัก

## อ้างอิง

## แหล่งข้อมูลอื่น
* Devil Hulk - Villains Wiki 
* Devil-Hulk - Hulk Wiki 
* Devil Hulk ที่ IMDb

หมวดหมู่:ฮัลค์
หมวดหมู่:ตัวร้ายที่มีพลังพิเศษ
หมวดหมู่:ตัวร้ายที่มีพลังพิเศษในมาร์เวลคอมิกส์
สกุลปลาวัวปิกาโซ

**สกุลปลาวัวปิกาโซ** () เป็นสกุลของปลากระดูกแข็งน้ำเค็มสกุลหนึ่ง ในวงศ์ปลาวัว (Balistidae) อันดับปลาปักเป้า (Tetraodontiformes) ใช้ชื่อสกุลว่า *Rhinecanthus* (มาจากภาษากรีก *rhinos* หมายถึง "จมูก" และ *akantha* หมายถึง "หนาม" หรือ"เงี่ยง")

มีชื่อสามัญเรียกรวม ๆ กันว่า "ปลาวัวปิกาโซ" ขณะที่ในภาษาฮาวายจะเรียกปลาวัวสกุลนี้ว่า Humuhumu (ฮูมูฮูมู) หมายถึง "ปลาวัวที่มีหน้าคล้ายหมู" อันเนื่องจากมีส่วนหน้าที่ยื่นยาวออกมาเหมือนหมู ปากมีขนาดเล็ก ฟันแหลมคม และตามลำตัวมีลวดลายและสีสันต่าง ๆ สวยงาม ทั้ง สีดำ, สีฟ้า, สีเหลือง บนพื้นลำตัวสีขาวหรือสีส้ม

มีขนาดยาวเต็มที่ประมาณ 25–30 เซนติเมตร กระจายพันธุ์อยู่ในแนวปะการัง ของแถบอินโด-แปซิฟิก ตั้งแต่ฮาวาย จนถึงอินโดนีเซีย

จัดเป็นปลาวัวที่ไม่ดุร้ายมากนักเมื่อเทียบกับสกุลอื่น ๆ ประกอบกับสีสันที่สวยงาม จึงนิยมเลี้ยงเป็นปลาสวยงาม แต่ก็สามารถกัดให้ได้รับบาดเจ็บเหมือนกัน

## การจำแนก
**[[Rhinecanthus abyssus]]* Matsuura & Shiobara, 1989    
**[[Rhinecanthus aculeatus]]* (Linnaeus, 1758) 
**[[Rhinecanthus assasi]]* (Forsskål, 1775)    
**[[Rhinecanthus cinereus]]* (Bonnaterre, 1788)    
**[[Rhinecanthus echarpe]]* (Anonymous, 1798)    
**[[Rhinecanthus lunula]]* Randall & Steene, 1983    
**[[Rhinecanthus rectangulus]]* (Bloch & Schneider, 1801)  
**[[Rhinecanthus verrucosus]]* (Linnaeus, 1758)

## อ้างอิง

## แหล่งข้อมูลอื่น

หมวดหมู่:วงศ์ปลาวัว
ปลาเขียวพระอินทร์

*สำหรับเขียวพระอินทร์อย่างอื่น ดูที่: [[งูเขียวพระอินทร์]]*

**ปลาเขียวพระอินทร์** (; ) ปลาทะเลชนิดหนึ่ง ในวงศ์ปลานกขุนทอง (Labridae)

มีลำตัวยาวรี แบนข้าง พื้นลำตัวสีเขียวตลอดทั้งตัว มีริ้วสีน้ำเงินพาดขวางตลอดตัว บริเวณส่วนหัวมีแถบลวดลายสีม่วงแดง ครีบหางใหญ่สีเหลือง ปลายขอบบนและล่างเป็นสีแดง อาศัยอยู่เป็นฝูงเล็ก ๆ ประมาณ 2-10 ตัว ตามแนวปะการังในแถบอินโด-แปซิฟิก เมื่อขนาดยังเป็นปลาวัยอ่อนจะมีพื้นสีน้ำตาลแดงที่บริเวณกลางครีบหลังและโคนครีบหางมีจุดกลมใหญ่สีดำ

มีขนาดโตเต็มที่ 30 เซนติเมตร แต่ขนาดโดยเฉลี่ยประมาณ 25 เซนติเมตร หากินสัตว์น้ำขนาดเล็กตามพื้นทะเล รวมทั้งไข่ของปลาชนิดอื่น

เป็นปลาที่สามารถเปลี่ยนแปลงสีและเพศได้ใน​ช่วงการเจริญเติบโต​ โดยมากจะมีการเปลี่ยนเพศระหว่างการเจริญเติบโต​จาก​ปลา​เพศเมีย​เป็น​ปลา​เพศ​ผู้

## ชื่อพ้อง
* *Labrus lunaris* Linnaeus, 1758
* *Scarus gallus* Forsskål, 1775
* *Labrus zeylanicus*  Forster, 1781 
* *Labrus viridis* Bloch, 1791
* *Labrus polyodon* Walbaum, 1792
* *Trichopus arabicus* Shaw, 1803
* *Julis maculata* Lesson, 1828
* *Julis porphyrocephala* Bennett, 1933
* *Julis hardwickii* Gray, 1832
* *Julis trimaculatus* Rüppell, 1835
* *Chlorichthys grayii*  (Swainson, 1839) 
* *Julis meniscus* Valenciennes, 1839
* *Julis mertensii* Valenciennes, 1839
* *Julis celebicus* Bleeker, 1855
* *Julis rapan* Montrouzier, 1857
* *Julis gracilis* Steindachner, 1863
* *Julis truncatus* Cartier, 1874
* *Julis ventralis* De Vis, 1885
* *Julis cyanoventor* Saville-Kent, 1893
* *Thalassoma herrei* Seale, 1935
* *Labrus polyodon* Bloch & Schneider, 1801
* *Julis grayii* Swainson, 1839
* *Thalassoma cupido bipunctatum* Vasiliu, 1931  

## อ้างอิง

## แหล่งข้อมูลอื่น
* รูปและข้อมูลเพิ่มเติม 

หมวดหมู่:วงศ์ปลานกขุนทอง
กานี ไซลาวอฟ

**กานี ไซลาวอฟ** (Gani Zhailauov) นักมวยสากลสมัครเล่นชาวคาซัคสถาน เกิดวันที่ 3 สิงหาคม พ.ศ. 2528 เข้าแข่งขันกีฬาโอลิมปิก พ.ศ. 2555 ในรุ่นไลท์เวท

ในการเช่งขันมวยสากลสมัครเล่นชิงแชมป์โลก พ.ศ. 2554 ไซลาวอฟได้เหรียญทองแดง โดยแพ้ยัสเนียล โตเลโดในรอบรองชนะเลิศแต่ได้มาแข่งขันในโอลิมปิก

ในการแข่งขันกีฬาโอลิมปิก รอบแรก ไซลาวอฟเสมอกับสายลม อาดี 12:12 ก่อนจะชนะด้วยจำนวนคะแนนดิบ จากนั้นในรอบที่สอง ชนะคะแนนชัย ภักวันจากอินเดีย 16:8 ส่วนในรอบที่สามแพ้นักมวยจากคิวบา ตกรอบ ไม่ได้เหรียญรางวัล

## อ้างอิง

หมวดหมู่:นักมวยสากลสมัครเล่นชาวคาซัคสถาน
หมวดหมู่:นักมวยสากลสมัครเล่นในโอลิมปิกฤดูร้อน 2012
เซลซุค อีเกอร์

**เซลซุค อีเกอร์** (Selçuk Eker; ) นักมวยสากลสมัครเล่นชาวตุรกี เกิดเมื่อ 18 ธันวาคม พ.ศ. 2534 ใน จังหวัดโกแคลี ประเทศตุรกี ขึ้นชกในรุ่นฟลายเวท และเป็นสมาชิกของ Kocaeli Büyükşehir Belediyesi Kağıt Spor Kulübü ใน อิซมิต.

อีเกอร์ได้รับสิทธิเข้าแข่งขันกีฬาโอลิมปิกฤดูร้อน พ.ศ. 2555  หลังจากเขาได้เหรียญเงินในการแข่งขัน มวยสากลคัดเลือกตัวแทนทวีปยุโรป พ.ศ. 2555 ที่เมืองทราบซอน ตุรกี   แต่ตกรอบแรก แพ้คะแนน ฉัตรชัย บุตรดี

## อ้างอิง

หมวดหมู่:นักมวยสากลสมัครเล่นชาวตุรกี
หมวดหมู่:นักมวยสากลสมัครเล่นในโอลิมปิกฤดูร้อน 2012
หมวดหมู่:บุคคลจากจังหวัดโคจาเอลี
ตัวยาสำคัญ

**ตัวยาสำคัญ** (active ingredients หรือ medicament) คือ สารที่อยู่ในเภสัชภัณฑ์หรือยาเตรียม มีฤทธิ์ในการบำบัดรักษาโดยตรง โดยเภสัชภัณฑ์แต่ละชนิดอาจมีตัวยาสำคัญเพียงชนิดเดียวหรือมีหลายชนิดที่ออกฤทธิ์ร่วมกันก็ได้ และนอกจากนี้ ในตำรับยาอาจมีตัวยาเสริม (adjuvant) ที่ออกฤทธิ์ร่วมกันกับตัวยาหลักเพื่อช่วยเสริมฤทธิ์ในการรักษาโรคได้อีกด้วย

หมวดหมู่:เภสัชวิทยา
โรเบย์ซิ รามิเรซ

**โรเบย์ซิ รามิเรซ** หรือ **โรเบย์ซิ เอลอย รามิเรซ การ์ราซานา** () เป็นนักมวยสากลสมัครเล่นชาวคิวบา เกิดวันที่ 20 ธันวาคม พ.ศ. 2536 เป็นนักมวยถนัดซ้ายในรุ่นฟลายเวทและได้เหรียญทองกีฬาแพนอเมริกา พ.ศ. 2554 

ในการแข่งขันมวยสากลสมัครเล่นชิงแชมป์โลก พ.ศ. 2554 เขาได้สิทธิไปแข่งขันกีฬาโอลิมปิก และในรอบสอง ชกชนะคะแนน ฉัตรชัย บุตรดี ก่อนจะได้เหรียญทองโดยชนะนักมวยจากมองโกเลียในรอบชิงชนะเลิศ ในกีฬาโอลิมปิก พ.ศ. 2559 รามิเรซได้เหรียญทองโอลิมปิกอีกครั้งในรุ่นแบนตัมเวท ถือเป็นนักมวยสากลสมัครเล่นที่ได้เหรียญทองโอลิมปิกสองเหรียญที่อายุน้อยที่สุด

## อ้างอิง

## แหล่งข้อมูลอื่น
*London 2012 Olympics Profile 

หมวดหมู่:นักมวยสากลสมัครเล่นชาวคิวบา
หมวดหมู่:นักมวยสากลสมัครเล่นในโอลิมปิกฤดูร้อน 2012
หมวดหมู่:นักมวยสากลสมัครเล่นในโอลิมปิกฤดูร้อน 2016
หมวดหมู่:นักกีฬาเหรียญทองโอลิมปิก
หมวดหมู่:นักกีฬาโอลิมปิกทีมชาติคิวบา
ปริมาตรจำเพาะ

**ปริมาตรจำเพาะ** (specific volume) เป็นการเปรียบเทียบปริมาตรของของเหลวกับปริมาตรของน้ำ ที่น้ำหนักและอุณหภูมิเดียวกัน ซึ่งเป็นเทอมที่นิยมใช้บอกปริมาตรของของเหลวในทางเภสัชกรรม โดยค่าปริมาตรจำเพาะจะแสดงว่า ของเหลวนั้นมีปริมาตรเป็นกี่เท่าของปริมาตรน้ำ ต่างจากการบอกปริมาตรของของเหลวโดยทั่วไปที่นิยมบอกเป็นปริมาตรต่อน้ำหนัก เช่น ลูกบาศก์ฟุตต่อปอนด์ มิลลิกรัมต่อกรัม เป็นต้น โดยมีสูตรในการคำนวณคือ
**ปริมาตรจำเพาะ = ปริมาตรของสาร / ปริมาตรของน้ำ (น้ำต้องมีน้ำหนักเท่ากับกับน้ำหนักสาร)**
หมวดหมู่:สมบัติทางอุณหพลศาสตร์
รางวัลและการเสนอชื่อเข้าชิงรางวัลของ แคร์รี อันเดอร์วูด

รางวัลที่ **[[แคร์รี อันเดอร์วูด]]** ได้รับ

## รางวัล
### 2005

### 2006

### 2007

### 2008

### 2009

### 2010

### 2011

### 2012

## การเสนอชื่อเข้าชิงรางวัล
### 2006

### 2007

### 2008

### 2009

### 2010

### 2011

### 2012

หมวดหมู่:ผลงานของ แคร์รี อันเดอร์วูด
ยาสกัดไหลเหลว

**ยาสกัดไหลเหลว** (fluid extract) เป็นเภสัชภัณฑ์รูปแบบของเหลวชนิดหนึ่ง (liquid dosage form) ซึ่งจัดเป็นยาน้ำสารละลาย (solution) ชนิดที่ใช้ของเหลวที่ไม่ใช้น้ำเป็นกระสายยา (non-aqueous solution) โดยเป็นตำรับยาที่เตรียมจากการสกัดสมุนไพรด้วยแอลกอฮอล์ 100% และมีการใช้สารแต่งกลิ่นบ้าง จึงไม่เหมาะที่จะนำมาใช้เป็นยารักษา และไม่เป็นที่นิยมใช้ในปัจจุบันมากนัก
หมวดหมู่:ยา
วงศ์ปลากะพงแสม

*สำหรับปลาข้างตะเภาอีกวงศ์หนึ่ง ดูที่: [[วงศ์ปลาข้างตะเภา]]*

**วงศ์ปลากะพงแสม** หรือ **วงศ์ปลาครืดคราด** หรือ **วงศ์ปลาข้างตะเภา** () เป็นวงศ์ของปลากระดูกแข็งวงศ์หนึ่ง ในอันดับปลากะพง (Perciformes) ใช้ชื่อวิทยาศาสตร์ว่า Haemulidae  

มีลักษณะลำตัวค่อนข้างยาว แบนข้าง มีเกล็ดแบบสาก ส่วนหัวและพรีออร์บิตอลมีเกล็ด  ปากค่อนข้างเล็กเป็นแบบเทอร์มินัลเฉียง ริมฝีปากหนา ไม่มีซับออร์คิวลาร์เชลฟ์ กระดูกพรีโอเพอร์เคิลเป็นหยัก ครีบหลังติดกันเป็นครีบเดียว และมีก้านครีบแข็ง 9-15 ก้าน ก้านครีบแข็งของครีบหลังและครีบก้นใหญ่และแข็งแรง ก้านครีบแข็งก้านที่สองของครีบก้นยาวที่สุด ครีบหางกลม ตัดตรงหรือเว้าเล็กน้อยแบบอีมาร์จิเน็ท 

เป็นปลาที่พบได้ทั้งน้ำจืด, น้ำกร่อย และน้ำเค็ม ได้ในเขตร้อนและกึ่งร้อนทั่วโลก สามารถแบ่งออกเป็นสกุลต่าง ๆ ได้ 19 สกุล

## การจำแนก
* *[[Anisotremus]]* Gill, 1861 
* *[[Boridia]]* Valenciennes, 1830    
* *[[Brachydeuterus]]* Gill, 1862   
* *[[Conodon]]* Valenciennes, 1830    
* *[[Diagramma]]* Oken, 1817    
* *[[Genyatremus]]* Gill, 1862    
* *[[Haemulon]]* Cuvier, 1829   
* *[[Haemulopsis]]* Steindachner, 1869    
* *[[Hapalogenys]]* Richardson, 1844    
* *[[Isacia]]* Jordan and Fesler, 1893    
* *[[Microlepidotus]]* Gill, 1862    
* *[[Orthopristis]]* Girard, 1858    
* *[[Parakuhlia]]* Pellegrin, 1913    
* *[[Parapristipoma]]* Bleeker, 1873    
* *[[Plectorhinchus]]* Lacepède, 1801   
* *[[Pomadasys]]* Lacepède, 1802 
* *[[Xenichthys]]* Gill, 1863    
* *[[Xenistius]]* Jordan and Gilbert, 1883    
* *[[Xenocys]]* Jordan and Bollman, 1890 

ในต้นปี พ.ศ. 2555  สถาบันวิจัยการเพาะเลี้ยงสัตว์น้ำชายฝั่งสงขลา กรมประมง สามารถเพาะขยายพันธุ์ปลาสร้อยนกเขาจุดทอง (*Diagramma  pictum*) ซึ่งเป็นปลาในวงศ์นี้ได้เป็นผลสำเร็จครั้งแรกของโลก

## อ้างอิง

## แหล่งข้อมูลอื่น

* ข้อมูลจาก Fishbase.org 

หมวดหมู่:ปลาแบ่งตามวงศ์
หมวดหมู่:ปลาน้ำเค็ม
หมวดหมู่:ปลาน้ำกร่อย
หมวดหมู่:ปลาน้ำกร่อย
แสม
ปลาสร้อยนกเขาลายขวาง

**ปลาสร้อยนกเขาลายขวาง** หรือ **ปลาตะเภาม้าลาย** หรือ **ปลาแตงโม** (; ) ปลาทะเลชนิดหนึ่ง ในวงศ์ปลากะพงแสม (Haemulidae)

มีส่วนหัวลาดโค้งเหมือนมีดอีโต้ ริมฝีปากหนาและอยู่ต่ำ ครีบอกและครีบหางมีขนาดเล็กเมื่อเทียบกับขนาดลำตัว ครีบหางมีขนาดใหญ่และเป็นแบบเว้าตื้น ครีบต่าง  ๆ เป็นสีเหลือง  มีความยาวประมาณ 40 เซนติเมตร พบใหญ่ที่สุดได้ถึง 86 เซนติเมตร 

ปลาสร้อยนกเขาลายขวาง มีจุดเด่น คือ มีลายเส้นสีดำพาดขวางลำตัวบนพื้นสีขาว ซึ่งเป็นจุดเด่น พบกระจายพันธุ์ทั่วไปในภาคพื้นอินโด-แปซิฟิก ในแนวปะการัง อาศัยอยู่เป็นฝูง หากินโดย กินสัตว์น้ำขนาดเล็กต่าง ๆ ตามหน้าดินเป็นอาหาร

นิยมเลี้ยงเป็นปลาสวยงาม

## อ้างอิง

## แหล่งข้อมูลอื่น
* รูปและข้อมูลเพิ่มเติม 

หมวดหมู่:ปลาตู้
หมวดหมู่:วงศ์ปลากะพงแสม
หมวดหมู่:สกุลปลาสร้อยนกเขาน้ำเค็ม
บ๊วย

**บ๊วย** เป็นสำเนียงฮกเกี้ยนและแต้จิ๋วของคำภาษาจีนว่า  (สำเนียงกลางว่า *เหมย์*) และอาจหมายถึง
* บ๊วย () ไม้ยืนต้นในวงศ์ Rosaceae
* หม่อนอ่อน () ไม้ต้นในวงศ์ Myricaceae
* หยางเหมย์ () ไม้ยืนต้นในวงศ์ Myricaceae
* บ๊วยเค็ม ของกินเล่น ทำจากบ๊วย (*Prunus mume*) ดองเกลือตากแห้ง
* เชษฐวุฒิ วัชรคุณ, นักแสดงชาวไทย ชื่อเล่นว่า เอ้ด และชื่อในการแสดงว่า บ๊วย
* ภาษาปาก หมายความว่า ที่สุดท้าย หรือ ล้าหลังที่สุด มาจาก 尾 (*เหว่ย* ในภาษาจีนกลาง หมายถึง หาง ปลาย ท้ายสุด)

หมวดหมู่:คำและวลีภาษาแต้จิ๋ว
ปลาสร้อยนกเขาจุดทอง

**ปลาสร้อยนกเขาจุดทอง** (; ) เป็นปลาทะเลชนิดหนึ่ง ในวงศ์ปลากะพงแสม (Haemulidae)

มีลำตัวค่อนข้างยาว ด้านบนแบนข้าง สันหลังโค้งนูน ท้องแบนเรียบ ปากเล็กมีริมปากหนา มีฟันขนาดเล็กบนขากรรไกรทั้งสองข้าง ใต้คางมีรูพรุน 6 รู เกล็ดมีขนาดเล็กปกคลุมตลอดลำตัวและหัว สีลำตัวจะเปลี่ยนแปลงไปตามขนาดอายุของปลา คือ ปลาขนาดเล็กจะมีสัสันสวยงาม โดยลำตัวเป็นสีขาว ส่วนหัวด้านบนสีเหลือง และมีแถบสีน้ำตาลปนดำ 5 แถบพาดไปตามความยาวลำตัว เมื่อมีขนาดใหญ่ขึ้นแถบสีจะจางหายไป และมีจุดสีน้ำตาลปนดำปรากฏขึ้นมาแทน และจุดสีจะจางหายไปเมื่อปลาอายุมากขึ้น 

กระจายพันธุ์อยู่ทั่วไปตามหน้าดินหรือแนวปะการัง พบทั่วไปบริเวณชายฝั่งทะเลทั้งอ่าวไทยและทะเลอันดามัน  โดยหากินปลาและสัตว์น้ำต่าง ๆ ตามบริเวณที่อยู่อาศัยเป็นอาหาร มีความยาวประมาณ 35-45 เซนติเมตร แต่เคยพบว่าบางตัวมีความยาวถึง 60 เซนติเมตร 

เป็นปลาที่มีความสำคัญทางเศรษฐกิจ โดยนิยมบริโภค ตกเป็นเกมกีฬา และเลี้ยงเป็นปลาสวยงาม โดยเฉพาะในลูกปลาขนาดเล็กที่ยังมีลายแถบ 

ปลาสร้อยนกเขาจุดทอง เพาะเลี้ยงขยายพันธุ์ได้สำเร็จในที่เลี้ยงเป็นครั้งแรกของประเทศไทย เมื่อเดือนเมษายน พ.ศ. 2555 โดย สถาบันวิจัยการเพาะเลี้ยงสัตว์น้ำชายฝั่งสงขลา โดยรวบรวมพ่อแม่ปลา 4-5 ตัวจากธรรมชาติ หลังจากที่เลี้ยงมาประมาณ 1 ปี ปลาก็วางไข่โดยธรรมชาติ ประมาณ 10,000-20,000 ฟอง จากนั้นได้รวบรวมไข่ขึ้นมาฟักและอนุบาลได้จำนวน 3,000 ตัว เมื่อลูกปลาอายุ 40 วัน มีขนาดความยาวประมาณ 4 เซนติเมตร เหลือจำนวน 400 ตัว ให้อาหารเป็นโรติเฟอร์และไรทะเล 

## อ้างอิง

## แหล่งข้อมูลอื่น
* รูปและข้อมูลเพิ่มเติม 

หมวดหมู่:วงศ์ปลากะพงแสม
หมวดหมู่:ปลาเศรษฐกิจ
หมวดหมู่:ปลาตู้
ซูเปอร์ออกไซด์

[thumb|right|150px|[โครงสร้างลิวอิสของซูเปอร์ออกไซด์ อิเล็กตรอนวงนอกหกตัวของแต่ละอะตอมออกซิเจนแสดงในสีดำ อะตอมทั้งสองมีการแบ่งอิเล็กตรอน (กลาง) อิเล็กตรอนคู่โดดเดี่ยวแสดงในมุมซ้ายบน และอิเล็กตรอนที่เพิ่มเข้ามาและแสดงประจุลบแสดงในสีแดง]]
**ซูเปอร์ออกไซด์** หรือชื่อเก่าที่เลิกใช้แล้วว่า **ไฮเปอร์ออกไซด์** เป็นสารประกอบที่ประกอบด้วยแอนไอออนซูเปอร์ออกไซด์ซึ่งมีสูตรเคมีเป็น O2− ชื่อตามระบบว่า ไดออกไซด์(1-) แอนไอออนซูเปอร์ออกไซด์มีความสำคัญเป็นพิเศษ โดยเป็นผลิตภัณฑ์ของปฏิกิริยารีดักชันอิเล็กตรอนเดี่ยวของไดออกซิเจน O2 ซึ่งพบได้บ่อยในธรรมชาติ ด้วยมีอิเล็กตรอนคู่โดดเดี่ยว (unpaired electron) หนึ่งคู่ ไอออนซูเปอร์ออกไซด์จึงเป็นอนุมูลอิสระ (free radical) และเป็นพาราแมกเนติก (paramagnetic) เช่นเดียวกับไดออกซิเจนเก 

## อ้างอิง
 

หมวดหมู่:ออกโซแอนไอออน
หมวดหมู่:สารประกอบออกซิเจน
หมวดหมู่:ระบบภูมิคุ้มกัน
หมวดหมู่:อนุมูลอิสระ
หมวดหมู่:ไอออนลบ
เล่นฟรี

**เล่นฟรี** () เป็นคำที่ใช้เรียกวิดีโอเกม เกมบนสังคมออนไลน์หรือแอปพลิเคชันบนโทรศัพท์มือถือที่อนุญาตให้ผู้เล่น/ผู้ใช้ เล่น/ใช้วิดีโอเกม/แอปพลิเคชันเหล่านั้นฟรีโดยไม่ต้องจ่ายเงิน รูปแบบของการเล่นฟรีได้รับความนิยมใช้ครั้งแรกในเกมประเภท MMOG (Massively multiplayer online games; เกมที่ผู้เล่นจำนวนมากเล่นบนเครือข่าย) โดยเน้นการเจาะกลุ่มเป้าหมายที่เป็นนักเล่นเกมขาจร ก่อนที่รูปแบบนี้จะได้รับการนำไปใช้ในเกมที่ผลิตโดยบริษัทเกมยักษ์ใหญ่ เพื่อต่อสู้กับการละเมิดลิขสิทธิ์เกมและเพื่อขจัดปัญหาความต้องการเครื่องที่มีประสิทธิภาพสูงเพื่อใช้ในการเล่นเกม

การที่เกมประเภทเล่นฟรีมีหลักว่าสามารถเล่นได้โดยไม่ต้องเสียเงิน บริษัทเกมจึงหาวิธีอื่นเพื่อทำรายได้จากเกมนั้น เช่น ให้ใช้เงินจริงซื้อของในเกมบางอย่าง (อาทิ ไอเทมเพิ่มพลังหรือไอเทมพิเศษที่สามารถได้มาด้วยการซื้อด้วยเงินจริงเท่านั้น) หรือใช้วิธีสอดแทรกโฆษณาลงไปในเกม เกมประเภทเล่นฟรีมีลักษณะใกล้เคียงกับเกมอื่น ๆ ในทำนองเดียวกันหลายประเภท เช่น เกมประเภทจ่ายเงินเล่น (Pay-to-play) ซึ่งผู้เล่นจะต้องจ่ายเงินก่อนที่จะเล่นเกมหรือใช้บริการได้ แต่เกมประเภทจ่ายเงินเล่นจะให้ความเท่าเทียมกันในการเล่นมากกว่าเกมประเภทเล่นฟรี ที่ผู้เล่นที่จ่ายเงินจริงเท่านั้นจึงจะได้รับสิทธิพิเศษ หรือหากเทียบกับเกมประเภทแชร์แวร์ แชร์แวร์กับเกมประเภทเล่นฟรีมักจะไม่มีความแตกต่างที่ชัดเจนนัก แต่เกมหรือแอปพลิเคชันประเภทแชร์แวร์จะมีการจำกัดฟังก์ชันหรือการเล่นไว้เพียงไม่เกิน 25 เปอร์เซ็นต์ของเกมปกติ และไม่สามารถเล่นออนไลน์ได้ หากเกมหรือแอปพลิเคชันใด ๆ นั้นไม่มีค่าใช้จ่ายใด ๆ เลยสำหรับทุกฟังก์ชันของเกมหรือแอปพลิเคชันนั้น ๆ จะเรียกเกมหรือแอปพลิเคชันเหล่านั้นว่าฟรีแวร์

คำว่าเล่นฟรี เป็นนิยามเฉพาะเชิงเกมและแอปพลิเคชันสำหรับรูปแบบทางธุรกิจอย่างหนึ่งที่เรียกว่า "ฟรีเมียม" (Freemium) ที่ผู้ใช้จะสามารถใช้ผลิตภัณฑ์ได้ฟรี แต่จะต้องจ่ายเงินเพื่อใช้คุณสมบัติพิเศษหรือซื้อสินค้าเสมือน (Virtual goods)

## ดูเพิ่ม
* "Making money with 'free-to-play' games"  at CNET
* "What Are The Rewards Of 'Free-To-Play' MMOs?" at Gamasutra
* "Is free really the future of gaming?" at TechRadar
* "Is Free the Future of Gaming?"  at MMO Hut
* "Will Free-To-Play be the Standard Model for MMOs?"  at Free To Play Games
* "Free-to-Play Games Ready to Dominate Gaming Market" at MMOBomb


หมวดหมู่:การเล่นวิดีโอเกม
การลำเลียงแบบใช้พลังงาน

**การลำเลียงแบบใช้พลังงาน** หรือ **[[สภาพพาสซีฟ|แอคทีฟ]]ทรานสปอร์ต** หรือ **การขนส่งแบบกัมมันต์** () เป็นการเคลื่อนสารจากบริเวณที่มีความเข้มข้นของสารต่ำไปยังบริเวณที่มีความเข้มข้นสูง การลำเลียงแบบใช้พลังงานในทุกเซลล์โดยปกติเกี่ยวข้องกับการสะสมโมเลกุลความเข้มข้นสูงที่เซลล์ต้องการ เช่น ไอออน กลูโคสและกรดอะมิโน หากกระบวนการลำเลียงนั้นใช้พลังงานเคมี เช่น จากอะดีโนซีนไตรฟอสเฟต (ATP) จะเรียกว่า การลำเลียงแบบใช้พลังงานปฐมภูมิ อีกแบบหนึ่งเป็นการใช้ความแตกต่างทางศักย์ไฟฟ้าเคมี เรียกว่า การลำเลียงแบบใช้พลังงานทุติยภูมิ การลำเลียงแบบใช้พลังงานต่างจากการลำเลียงแบบ พาสซีฟ หรือ การลำเลียงแบบไม่ใช้พลังงาน () ในเรื่องของการใช้พลังงานในการเคลื่อนสาร การลำเลียงแบบใช้พลังงานเป็นตัวอย่างที่ดีอันหนึ่งของกระบวนการที่เซลล์ต้องอาศัยพลังงาน ตัวอย่างการลำเลียงแบบใช้พลังงานมี การดูดซึมกลูโคสในลำไส้ของมนุษย์ และการดูดซึมไอออนแร่ธาตุเข้าไปในเซลล์ขนรากของพืช

## อ้างอิง

หมวดหมู่:ชีววิทยาเยื่อ
หมวดหมู่:สสารชีวภาพ
วงศ์ปลากดอเมริกาใต้

**วงศ์ปลากดอเมริกาใต้** หรือ **วงศ์ปลากดหนวดยาว** () เป็นวงศ์ของปลาน้ำจืดกระดูกแข็งวงศ์หนึ่ง ในอันดับปลาหนัง (Siluriformes) ใช้ชื่อวิทยาศาสตร์ว่า Pimelodidae (/พาย-มิ-โล-ดิ-ดี้/)

ปลาในวงศ์นี้จะลักษณะเด่นตรงที่มีหนวด 3 คู่ มีครีบไขมัน ขณะที่ก้านครีบแข็งที่ครีบอกอาจจะมีหรือไม่มีก็ได้ ปากกว้าง ภายในปากไม่มีฟันแหลมคม แต่จะเป็นตุ่มสาก ๆ สีแดงเหมือนฟองน้ำ หลายชนิดมีพฤติกรรมการกินอาหาร โดยการเขมือบฮุบกินไปทั้งชิ้นหรือทั้งตัว โดยที่ไม่มีการกัดหรือเคี้ยว 

พบกระจายพันธุ์อยู่ในแม่น้ำสายใหญ่ ๆ  ในทวีปอเมริกาใต้ ขนาดลำตัวมีตั้งแต่เพียงไม่กี่เซนติเมตร แต่ส่วนมากเป็นปลาขนาดกลางจนถึงขนาดใหญ่ โดยชนิดที่ใหญ่ที่สุด คือ ปลาพิไรบ้า (*Brachyplatystoma filamentosum*) ที่มีความยาวกว่า 3 เมตร จัดเป็นปลาที่ใหญ่ที่สุดในวงศ์นี้ และถือเป็นปลาน้ำจืดขนาดใหญ่ที่สุดในโลกชนิดหนึ่ง 

เป็นปลาที่ใช้บริโภคกันเป็นปกติในท้องถิ่น และนิยมเลี้ยงเป็นปลาสวยงาม โดยแบ่งออกได้เป็น 32 สกุล ประมาณ 90 ชนิด

## สกุล

**[[Aguarunichthys]]* Stewart, 1986    
**[[Bagropsis]]* Lütken, 1874    
**[[Batrochoglanis]]* Gill in Eigenmann & Eigenmann, 1888    
**[[Bergiaria]]* Eigenmann & Norris, 1901    
**[[Brachyplatystoma]]* Bleeker, 1862    
**[[Calophysus]]* Müller & Troschel in Müller, 1843    
**[[Cephalosilurus]]* Haseman, 1911    
**[[Cheirocerus]]* Eigenmann, 1917    
**[[Duopalatinus]]* Eigenmann & Eigenmann, 1888    
**[[Exallodontus]]* Lundberg, Mago-Leccia & Nass, 1991     
**[[Goslinia]]* Myers, 1941    
**[[Hemisorubim]]* Bleeker, 1862    
**[[Iheringichthys]]* Eigenmann & Norris, 1900    
**[[Leiarius]]* Bleeker, 1862     
**[[Luciopimelodus]]* Eigenmann & Eigenmann, 1888     
**[[Megalonema]]* Eigenmann, 1912    
 
**[[Merodontotus]]* Britski, 1981     
**[[Parapimelodus]]* La Monte, 1933    
**[[Perrunichthys]]* Schultz, 1944     
**[[Phractocephalus]]* Agassiz in Spix & Agassiz, 1829     
**[[Pimelodina]]* Steindachner, 1876     
**[[Pimelodus (genus)|Pimelodus]]* Lacepède, 1803     
**[[Pinirampus]]* Bleeker, 1858     
**[[Platynematichthys]]* Bleeker, 1858     
**[[Platysilurus]]* Haseman, 1911     
**[[Platystomatichthys]]* Bleeker, 1862     
**[[Propimelodus]]* Lundberg & Parisi, 2002     
**[[Pseudoplatystoma]]* Bleeker, 1862     
**[[Sorubim]]* Cuvier, 1829   
**[[Sorubimichthys]]* Bleeker, 1862     
**[[Steindachneridion]]* Eigenmann & Eigenmann, 1919     
**[[Zungaro]]*  Bleeker, 1858   

## อ้างอิง

## ดูเพิ่ม
*Bagridae

## แหล่งข้อมูลอื่น

หมวดหมู่:ปลาแบ่งตามวงศ์
หมวดหมู่:อันดับปลาหนัง
หมวดหมู่:ปลาน้ำจืด
หมวดหมู่:ปลาทวีปอเมริกาใต้
หมวดหมู่:วงศ์ปลากดอเมริกาใต้
ศีล 5 คนกล้าท้าอธรรม

**ศีล 5 คนกล้าท้าอธรรม** เป็นละครชุดประเภทจบในตอน ผลิตโดย โพลีพลัส ออกอากาศทุกคืนวันเสาร์เวลา 20.20 - 21.15 น. ทางสถานีโทรทัศน์กองทัพบกช่อง 5 โดยเริ่มตอนแรกวันที่ 7 มกราคม พ.ศ. 2555 ออกอากาศตอนจบไปเมื่อวันที่ 3 ตุลาคม พ.ศ. 2558  ภายหลังได้มีการนำละครเรื่องนี้กลับมาออกอากาศซ้ำอีกครั้ง ในปี พ.ศ. 2559 ทุกวันเสาร์ เวลา 17.00 น. และทุกคืนวันศุกร์ เวลา 22.00 น. โดยออกอากาศทาง ไทยรัฐทีวี เริ่มวันเสาร์ที่ 3 กันยายน พ.ศ. 2559 (แต่การออกอากาศซ้ำครั้งนี้จะเริ่มออกอากาศตั้งแต่ตอน เจ้าที่เจ้าทาง เป็นต้นไป) อำนวยการผลิตโดย **อรพรรณ วัชรพล** ลงเสียงประกอบโดย ปั้น-ปั้น ร่วมเขียนบทโทรทัศน์โดย **ทิพสุดา ดวงมะวงศ์/ณัฏฐพล เกษบุญชู/เพียงพัชร/พิมพ์ทิพย์/สุธิสา วงศ์อยู่/ปั้นให้เป๊ะ/สถาพร สุชาติ/กฤษฎา เตชะนิโลบล** และอีกมากมาย กำกับการแสดงโดย กฤษฎา เตชะนิโลบล/หลักเขต วสิกชาติ/วัชรา สังข์สุวรรณ และ กิฟท์ สุภานันท์

## รายชื่อนักแสดง
* กันต์ กันตถาวร รับบทเป็น ร.ต.ต. ศีลธรรม ถาวรรัตน์ zeal 5 หรือ เบอร์ 5
* รัชวิน วงศ์วิริยะ รับบทเป็น ร.ต.อ. (หญิง) อุษา ทิมมณี หรือ ผู้กองยูซ่า
* ประชากร ปิยะสกุลแก้ว รับบทเป็น ร.ต.ต. มาวิน ศักดินานนท์ zeal 1 หรือ เบอร์ 1 
* ยูมิโกะ สุชิยะ รับบทเป็น พริก (รับเชิญตอน เหยี่ยวข่าวสาวแสบ/ต้นแบบของลูก และ ป่าปลิดชีพ)
* จักรกฤษณ์ กนกพจนานนท์ รับบทเป็น ร.ต.ต. วิทยา ตั้งสุทธิกร zeal 2 หรือ เว่ย เบอร์ 2
* ณัฐชนน ภูวนนท์ รับบทเป็น ร.ต.ต. พายุ ทรัพย์ธารา zeal 4 หรือ เบอร์ 4
* กุญช์ภัสส์ พรปวีณ์วรกุล รับบทเป็น มินมิน ตอน ยามรณะ
* ภควัต ยุหัง รับบทเป็น ร.ต.ต. ทิศเหนือ แมกไม้ zeal 4 หรือ เบอร์ 4 (คนเก่า)
* พุทธิพงษ์ คล้ำจีนภาณุวงศ์ รับบทเป็น ร.ต.ต. ดินแดน เพียรเจริญ zeal 3 หรือ เบอร์ 3
* แก้วมณี วัฒนวรากุล รับบทเป็น แก้วตา ผ่องพินิจ หรือ หมวดแก้วตา
* ค่อม ชวนชื่น รับบทเป็น จ่าหมาย
* ชูษี เชิญยิ้ม รับบทเป็น จ.ส.ต. สมนึก ใฝ่ฝัน หรือ จ่าสมนึก
* ทองภูมิ สิริพิพัฒน์ รับบทเป็น โลกีย์

## รายชื่อตอน
ต่อไปนี้จะเป็นรายชื่อตอนในละครชุด ศีล 5 คนกล้าท้าอธรรม พร้อมข้อมูลวันออกอากาศเมื่อครั้งที่ฉายในสถานีวิทยุโทรทัศน์กองทัพบก ช่อง 5 (ชื่อตอนที่มีการพิมพ์ตัวหนาคือตอนที่ได้รับการออกอากาศซ้ำในช่อง ไทยรัฐทีวี ด้วย)
### ปี พ.ศ. 2555

### ปี พ.ศ. 2556

### ปี พ.ศ. 2557

### ปี พ.ศ. 2558

## แหล่งข้อมูลอื่น
* เรื่องย่อละคร ศีล 5 คนกล้าท้าอธรรม
*

หมวดหมู่:รายการโทรทัศน์ช่อง 5
หมวดหมู่:รายการโทรทัศน์โดยโพลีพลัส
หมวดหมู่:ละครโทรทัศน์ไทยแนวแฟนตาซี
หมวดหมู่:ละครโทรทัศน์ไทยแนวแอ็คชั่น
หมวดหมู่:รายการโทรทัศน์ไทยที่เริ่มออกอากาศตั้งแต่ พ.ศ. 2555
หมวดหมู่:รายการโทรทัศน์ไทยที่ยุติการออกอากาศในปี พ.ศ. 2558
หมวดหมู่:ละครชุดทางโทรทัศน์ไทยในคริสต์ทศวรรษ 2010
แมกซิมัมเดอะฮอร์โมน

**แมกซิมัมเดอะฮอร์โมน** ( ) เป็นวงดนตรีฮาร์ดคอร์พังก์/อัลเทอร์เนทีฟเมทัล จาก ฮะชิโอจิ โตเกียว ประเทศญี่ปุ่น

## ผลงาน
**[[A.S.A. Crew]]* (1999)
**[[Hō]]* (2001)
**[[Mimi Kajiru]]* (2002)
**[[Kusoban]]* (2004)
**[[Rokkinpo Goroshi]]* (2005)
**[[Bu-ikikaesu]]* (2007)

หมวดหมู่:กลุ่มดนตรีสัญชาติญี่ปุ่น
หมวดหมู่:กลุ่มดนตรีที่ก่อตั้งในปี พ.ศ. 2541
อินดีโทรนิกา

**อินดีโทรนิกา** () หรืออาจเรียกว่า **อินดีอิเล็กทรอนิกส์** () เป็นแนวเพลงที่มีส่วนผสมระหว่าง อินดี้, อิเล็กทรอนิกส์, ร็อกและป็อป เครื่องดนตรีของแนวเพลงนี้ที่ใช้กันเช่น คีย์บอร์ดอิเล็กทรอนิกส์, เครื่องสังเคราะห์เสียง, แซมเพลอร์ และดรัมแมชชีน ใกล้เคียงกับแนวเพลงอิเล็กทรอนิกส์ แต่ใช้เครื่องดนตรีอิเล็กทรอนิกส์น้อยกว่า และใช้ดนตรีแบบอคูสติกชิลเวฟ (โกล-ไฟ)

## ศิลปินที่เป็นที่รู้จัก

*Big Scary
*Bear in Heaven
*Broken Bells
*Caribou
*Cornelius
*Com Truise
*Crystal Castles
*Cut Copy
*Death from Above 1979
*Delorean
*Digitalism
*Electric President
*EIMIC
*Ellie Goulding
*Empire of the Sun
*Faded Paper Figures
*The Faint
*Foster the People
*Freezepop
*Friendly Fires
*Grum
*Gang Gang Dance
*Geographer
*Ghostland Observatory
*The Glitch Mob
*Gold Panda
*Grimes
*Grouplove
*Her Space Holiday
*Hot Chip
*IAMX
*I Am Robot and Proud
*I Heart Sharks
*Iris
*Is Tropical
*I Was A Cub Scout
*LCD Soundsystem
*Lemaitre
*Letting Up Despite Great Faults
*The Limousines

*M.I.A.
*M83
*Metronomy
*MGMT
*Miami Horror
*Montt Mardié
*Moodgadget (ค่ายเพลง)
*Ms. John Soda
*The Naked and Famous
*Neon Indian
*The Notwist
*Passion Pit
*Paulson
*Patrick Wolf
*Phantom Chemistry
*The Postal Service
*Purity Ring (band)
*Ratatat
*Shiny Toy Guns
*Shy Child
*STRFKR
*Teenager
*Toro Y Moi
*Totally Enormous Extinct Dinosaurs
*Ulrich Schnauss
*Unicorn Kid
*Washed Out
*The Wombats
*The xx

หมวดหมู่:แนวดนตรี
จังหวัดโอเฟอไรส์เซิล

**โอเฟอไรส์เซิล** () เป็นจังหวัดในประเทศเนเธอร์แลนด์ ตั้งอยู่ตอนกลาง-ตะวันออกของประเทศ ความหมายของชื่อคือ "พื้นที่แนวแม่น้ำไอส์เซิล" ซึ่งเป็นมุมมองจากราชรัฐมุขนายกยูเทรกต์ผู้ปกครองในสมัยกลาง เมืองหลักของจังหวัดคือเมืองซโวลเลอ และเมืองที่ใหญ่ที่สุดคือเมืองเอ็นสเคอเด ณ ปี ค.ศ. 2019 จังหวัดนี้มีประชากร 1,162,215 คน

## ประวัติศาสตร์
ในอดีต โอเฟอไรส์เซิล เป็นที่รู้จักในชื่อ **โอเฟอสติชท์** (Oversticht) ซึ่งรวมดินแดนบางส่วนของจังหวัดเดรนเทอในปัจจุบันด้วย ต่อมาในปี ค.ศ. 1336 ได้กลายเป็นส่วนหนึ่งของดัชชีแห่งเกลเดอร์ส แต่ไม่นานนักก็ถูกยึดโดยราชรัฐมุขนายกยูเทรกต์ในปี ค.ศ. 1347

อย่างไรก็ตาม ราชรัฐตกอยู่ภายใต้อำนาจของจักรพรรดิคาร์ลที่ 5 แห่งจักรวรรดิโรมันอันศักดิ์สิทธิ์ในปี ค.ศ. 1528 ซึ่งได้สถาปนาตนขึ้นเป็นขุนนางแห่ง**โอเฟอไรส์เซิล** อันเป็นชื่อในภาษาละตินของโอเฟอสติชท์ ต่อมา ชาวดัตช์รวมตัวกันต่อต้านการปกครองของสเปนที่มีพระเจ้าเฟลิเปที่ 2 เป็นผู้สืบทอดราชสมบัติต่อจากพระราชบิดา และชาวโอเฟอไรส์เซิลได้เข้าร่วมกับสาธารณรัฐดัตช์ในช่วงสงคราม 80 ปีที่มีเป้าหมายเพื่อประกาศเอกราชจากสเปนในครั้งนี้ด้วย และได้รับเอกราชในปี ค.ศ. 1648

หลังจากนั้น เนเธอร์แลนด์ถูกฝรั่งเศสยึดครองในปี ค.ศ. 1795 และโอเฟอไรส์เซิลได้กลายเป็นจังหวัดหนึ่งของประเทศฝรั่งเศส (départements) โดยรวมเข้ากับเดรนเทอกลายเป็นจังหวัดโอเฟอไรเซิลอย่างเป็นทางการในปี ค.ศ. 1801

ต่อมาเมื่อจักรพรรดินโปเลียนพ่ายแพ้ในสงครามเมื่อปี ค.ศ. 1814 เนเธอร์แลนด์ได้รับเอกราชอีกครั้งและได้สถาปนาราชอาณาจักรเนเธอร์แลนด์ขึ้น และจังหวัดโอเฟอไรส์เซิลก็ถูกผนวกเป็นจังหวัดหนึ่งของประเทศอีกครั้ง ก่อนจะโดยกองทัพนาซี เยอรมนีเข้ายึดครองในช่วงสงครามโลกครั้งที่สองเมื่อเดือนพฤษภาคม ค.ศ. 1940 และได้รับการปลดปล่อยในเดือนเมษายน ค.ศ. 1945

## ภูมิศาสตร์

จังหวัดโอเฟอไรส์เซิลมีอาณาเขตทางตะวันออกติดกับรัฐนีเดอร์ซัคเซินและรัฐนอร์ทไรน์-เว็สท์ฟาเลินของประเทศเยอรมนี ทางใต้ติดกับจังหวัดเกลเดอร์ลันด์ ทางตะวันตกติดกับจังหวัดเฟลโฟลันด์และฟรีสลันด์ ส่วนทางเหนือติดกับจังหวัดเดรนเทอ สามารถแบ่งพื้นที่จังหวัดออกเป็น 3 ภูมิภาคหลักๆ ได้แก่ ภูมิภาคโคปฟอนโอเฟอไรส์เซิล(ทางตะวันตกเฉียงเหนือ) ภูมิภาคซัลลันด์(ตอนกลาง) และภูมิภาคทเว็นเตอ(ทางตะวันออก) มีเมืองหลวงคือ ซโวลเลอ และมีเมืองใหญ่เมืองอื่นได้แก่ อัลเมโล เดเวนเตอร์ เฮงเงโล และเอ็นสเคอเด

พื้นที่ทางตะวันออกเฉียงใต้ของประเทศมีลักษณะเป็นดินทรายและมีแม่น้ำไหลทั่วบริเวณ เช่นแม่น้ำเรกเกอ แม่น้ำดิงเกล และสายอื่นๆ ทางตะวันตกเฉียงเหนืออุดมไปด้วยตะกอนและโคลนของแม่น้ำ ในอดีตเคยเป็นป่าพรุมาก่อน (ปัจจุบันหลงเหลืออยู่ไม่มาก) จุดสูงสุดของจังหวัดอยู่ที่เขาทันเคนเบิร์ก สูงจากระดับน้ำทะเลเพียง 85 เมตร

## การคมนาคม
มีทางด่วนตัดผ่านจังหวัดโอเฟอไรส์เซิลทั้งสิ้น 3 เส้นหลักได้แก่ A1, A28 และ A35 ส่วนระบบรถไฟนั้น มีสถานีหลักอยู่ที่สถานีซโวลเลอในเมืองซโวลเลอ สถานีเฮงเงโลและสถานีเอ็นสเคอเดที่เป็นจุดเชื่อมต่อรถไฟระหว่างประเทศกับประเทศเยอรมนี

ในอดีตเคยมีท่าอากาศยานเอ็นสเคอเด ทเวนเตอด้วย แต่ได้มีการยกเลิกไป
โอเฟอไรส์เซิล
เกาะน้อย (แก้ความกำกวม)

เกาะน้อย อาจหมายถึง
* เกาะน้อย - เกาะแห่งหนึ่งในกรุงเทพมหานคร ปัจจุบันไม่มีแล้ว
* เกาะน้อย - เกาะแห่งหนึ่งในจังหวัดนครศรีธรรมราช
เกาะผี (นครศรีธรรมราช)

**เกาะผี** เป็นเกาะเล็กๆ อยู่ใกล้กับช่องรูเล็ต ตั้งอยู่ในเขตตำบลท้องเนียน อำเภอขนอม จังหวัดนครศรีธรรมราช เป็นเกาะที่มีประการังและกัลปังหาโดยรอบเกาะ ช่วงเวลาน้ำลงต่ำสุด ถ้ำใต้น้ำจะโผล่พ้นจากระดับน้ำทะเลสามารถเดินเที่ยวชมได้ การเดินทางสู่เกาะผี สามารถเช่าเรือหางยาวมาได้จากท่าเรือแหลมประทับ ในระหว่างทางจะผ่านหลายจุดท่องเที่ยว เช่น หินพับผ้า เกาะนุ้ย ช่องรูเล็ต ซึ่งมีทัศนียภาพที่งดงามมาก 

## ภูมิศาสตร์
เกาะผี มีพื้นที่เกาะทั้งหมด 0.008 ตารางกิโลเมตร ตั้งอยู่ในเขตตำบลท้องเนียน อำเภอขนอม จังหวัดนครศรีธรรมราช

## อ้างอิง
*http://tourfoto.blogspot.com/2011/09/blog-post_7076.html
*กองแผนงาน ศูนย์สารสนเทศ กรมทรัพยากรทางทะเลและชายฝั่ง

ผี
หมวดหมู่:อำเภอขนอม
จังหวัดเฟลโฟลันด์

**เฟลโฟลันด์** () เป็นจังหวัดในประเทศเนเธอร์แลนด์ ตั้งอยู่ตอนกลางของประเทศ ก่อตั้งเป็นจังหวัดเมื่อวันที่ 1 มกราคม ค.ศ. 1986 เมื่อเขตเฟลโฟโปลเดอร์สตะวันออกและใต้ผนวกรวมกันเป็นจังหวัดเดียวกัน อยู่ทางตอนกลางของประเทศ เป็นจังหวัดที่ 12 ของประเทศ มีประชากรราว 422,202 คน (ค.ศ. 2019) ประกอบด้วย 6 เทศบาล โดยมีเมืองเลลีสตัดเป็นเมืองหลวงของจังหวัด และมีเมืองอัลเมเรอเป็นเมืองที่ใหญ่ที่สุด

เฟลโฟลันด์มีพื้นที่ติดกับจังหวัดฟรีสลันด์ทางตอนเหนือ จังหวัดโอเฟอไรส์เซิลทางตะวันออกเฉียงเหนือ ทางตะวันตกจรดกับอ่าวมาร์เกอร์เมร์และไอส์เซิลเมร์และ และติดกับจังหวัดเกลเดอร์ลันด์ทางตะวันออกเฉียงใต้

## ประวัติศาสตร์
หลังเกิดน้ำท่วมใหญ่เมื่อ ค.ศ. 1916 เนเธอร์แลนด์ได้ตัดสินใจปิดล้อมอ่าวเซาเดอร์เซและถ่ายน้ำออกเพื่อสร้างผืนดินขึ้นในโครงการ เซาเดอร์เซเวิร์ค (Zuiderzee Works) เริ่มต้นดำเนินการอย่างเป็นทางการในปี ค.ศ. 1932 นับตั้งแต่ที่ได้มีการสร้างเขื่อนอัฟสเลาต์ไดค์แล้วเสร็จ หลังจากนั้น มีการแบ่งพื้นที่อ่าวเป็นอ่าวไอส์เซิลเมร์และมาร์เกอร์เมร์ รัฐบาลมีแผนจะสูบน้ำออกเพื่อสร้างผืนดินขึ้นใหม่ชื่อ มาร์เกอร์วาร์ด เช่นกันแต่แผนนี้ได้ถูกยกเลิกไปเนื่องจากเหตุผลทางเศรษฐกิจ

ส่วนแรกของผืนดินใหม่แล้วเสร็จในปี ค.ศ. 1942 ก่อนที่ส่วนต่อๆมาจะแล้วเสร็จในปี ค.ศ. 1968 แต่มีการเปลี่ยนแผนหลังสงครามโลกครั้งที่สอง โดยให้มีการรักษาแนวคูคลองเดิมที่แบ่งระหว่างผืนดินใหม่กับผืนดินเดิมเอาไว้ เพื่อให้เมืองชายฝั่งของผืนดินเดิมยังมีทางออกทะเล และเป็นการรักษาระดับน้ำให้เสถียร ทำให้ผืนดินเฟลโฟโปลเดอร์สที่ได้เพิ่มมาใหม่นี้กลายเป็นเกาะเทียมที่เชื่อมต่อกับแผ่นดินหลักด้วยสะพาน

ในปี ค.ศ. 1986 เทศบาลของเกาะได้ลงประชามติให้แยกตัวเป็นจังหวัดใหม่ กลายเป็นจังหวัดล่าสุดในเนเธอร์แลนด์

## ภูมิศาสตร์
แผ่นดินเฟลโฟลันด์ทางตะวันออกมีเมืองหลวงคือ เลลีสตัด ตั้งขึ้นเมื่อปี ค.ศ. 1966 ตามชื่อของ คอร์เนลิส เลลี วิศวกรคนสำคัญในการออกแบบและก่อสร้างโครงการเซาเดอร์เซเวิร์ค และทางใต้ มีเมืองอัลเมเรอ ตั้งชื่อตามชื่อทะเลสาบอัลเมเรอที่เรียกกันในยุคกลาง เป็นเมืองที่ขยายตัวอย่างรวดเร็ว

ปัจจุบันแบ่งเขตการปกครองออกเป็น 6 เทศบาล โดยพื้นที่กลางเกาะเป็นพื้นที่เกษตรกรรม และพื้นที่ทางตะวันออกเฉียงใต้มีป่าหนาแน่น

## การคมนาคม
มีทางรถไฟเชื่อมต่อกับเฟลโฟลันด์สองสายหลักด้วยกัน โดยมีสถานีอัลเมเรอและสถานีเลลีสตัดเป็นสถานีใหญ่ นอกจากนี้ ยังมีท่าอากาศยานเลลีสตัดเป็นท่าอากาศยานขนาดเล็ก แต่ไม่ได้ให้บริการเป็นเที่ยวบินประจำ

หมวดหมู่:จังหวัดของประเทศเนเธอร์แลนด์
หมวดหมู่:จังหวัดเฟลโฟลันด์
เซร์โทเคนบอส

**เซร์โทเคนบอส** () หรือบางครั้งเรียกสั้นๆว่า **เดมโบส** () เป็นเทศบาลในประเทศเนเธอร์แลนด์ เป็นเมืองหลวงของจังหวัดนอร์ทบราแบนต์ ตั้งอยู่ทางทิศใต้ของประเทศ อยู่ห่างจากกรุงอัมสเตอร์ดัมราว 80 กม. ทางทิศใต้ มีประชากร 154,205 คนในปี ค.ศ. 2019

หมวดหมู่:เมืองในจังหวัดนอร์ทบราแบนต์
ริค มาลามบรี

**ริค มาลามบรี** เกิดเมื่อวันที่ 7 พฤศจิกายน พ.ศ.2525 เป็นนักแสดง, นักเต้น และนายแบบชาวอเมริกัน เป็นที่รู้จักจากบทบาทพระเอกในภาพยนตร์เรื่อง Step Up 3D

หมวดหมู่:นักแสดงอเมริกัน
ฟลาเวียง มีเชลีนี

**ฟลาเวียง มีเชลีนี** เป็นนักฟุตบอลชาวฝรั่งเศสของสโมสรฟุตบอลบางกอกกล๊าส สวมเสื้อหมายเลข 7 เล่นในตำแหน่งกองกลาง

หมวดหมู่:นักฟุตบอลชาวฝรั่งเศส
หมวดหมู่:ผู้เล่นสโมสรฟุตบอลบีจี ปทุม ยูไนเต็ด
หมวดหมู่:ผู้เล่นสโมสรฟุตบอลราชบุรี
เกษราภรณ์ สุตา

นาวาโทหญิง **เกษราภรณ์ สุตา** เป็นอดีตนักกีฬายกน้ำหนักหญิงทีมชาติไทย เกิดวันที่ 12 ธันวาคม พ.ศ. 2514 ที่ตำบลปงเตา อำเภองาว จังหวัดลำปาง จบการศึกษาจากสถาบันการพลศึกษา จังหวัดเชียงใหม่

เคยได้รับเหรียญรางวัลจากการแข่งขันกีฬายกน้ำหนักประเภทต่าง ๆ อาทิ เหรียญทอง กีฬาแห่งชาติ ระหว่างปี พ.ศ. 2533–พ.ศ. 2536, เหรียญทอง การแข่งขันยกน้ำหนักชิงชนะเลิศแห่งประเทศไทย พ.ศ. 2541, เหรียญทอง การแข่งขันยกน้ำหนักชิงชนะเลิศแห่งเอเชีย ครั้งที่ 5 สาธารณรัฐประชาชนจีน, เหรียญทองแดง การแข่งขันยกน้ำหนักชิงชนะเลิศแห่งเอเชีย ครั้งที่ 8 ประเทศเกาหลีใต้, เหรียญทองแดง เอเชียนเกมส์ 1998 กรุงเทพมหานคร

เกษราภรณ์ ถือเป็นนักกีฬาทีมชาติไทยหญิงคนแรกที่ได้รับเหรียญรางวัลโอลิมปิก โดยได้เหรียญทองแดง จากการแข่งขันยกน้ำหนักรุ่นไม่เกิน 58 กิโลกรัม ในโอลิมปิก 2000 ที่นครซิดนีย์ ประเทศออสเตรเลีย โดยถือเป็นเหรียญรางวัลเหรียญแรกของกีฬายกน้ำหนักของไทยในการแข่งขันโอลิมปิก และเป็นนักกีฬาคนที่ 3 ของไทย ที่ได้รับเหรียญรางวัลในการแข่งขันครั้งนั้นด้วย (อีก 2 คน คือ วิจารณ์ พลฤทธิ์-เหรียญทอง มวยสากลสมัครเล่น และพรชัย ทองบุราณ-เหรียญทองแดง มวยสากลสมัครเล่น)

หลังจากนี้แล้ว เกษราภรณ์ก็ได้เลิกเล่นกีฬายกน้ำหนักไป โดยรับราชการเป็นทหารเรือ ยศทหารสัญญาบัตร "นาวาโทหญิง"

## อ้างอิง

หมวดหมู่:นักกีฬาไทยที่ได้เหรียญทองแดงโอลิมปิก
หมวดหมู่:บุคคลจากอำเภองาว
หมวดหมู่:นักยกน้ำหนักหญิงชาวไทย
หมวดหมู่:นักกีฬาไทยที่ได้เหรียญทองแดงเอเชียนเกมส์
หมวดหมู่:ทหารเรือชาวไทย
หมวดหมู่:บุคคลจากมหาวิทยาลัยการกีฬาแห่งชาติ
หมวดหมู่:นักกีฬาจากจังหวัดลำปาง
ไฟฟ้าดับในประเทศอินเดีย พ.ศ. 2555

**ไฟดับในประเทศอินเดีย กรกฎาคม พ.ศ. 2555** เป็นเหตุไฟดับครั้งใหญ่ที่สุดในประวัติศาสตร์ เกิดขึ้นเป็นสองเหตุการณ์แยกกันในวันที่ 30 และ 31 กรกฎาคม พ.ศ. 2555 เหตุดังกล่าวกระทบประชากรกว่า 620 ล้านคน คิดเป็นประมาณ 9% ของประชากรโลก หรือครึ่งหนึ่งของประชากรอินเดีย ใน 22 รัฐ ทางตอนเหนือ ตะวันออกและตะวันออกเฉียงเหนือของประเทศอินเดีย มีการประเมินว่า กำลังการผลิต 32 จิกะวัตต์ถูกตัดขาดในเหตุไฟดับดังกล่าว ขณะที่บทความวอลสตรีทเจอร์นัลกลับยืนยันว่า มีเพียง 320 ล้านคนที่มีพลังงานตั้งแต่แรก (ส่วนที่เหลือจากที่ได้รับผลกระทบนับว่าขาดการเข้าถึงพลังงาน) พลังงานไฟฟ้ากลับมาใช้การได้ตามปกติในพื้นที่ที่ได้รับผลกระทบระหว่างวันที่ 31 กรกฎาคม และ 1 สิงหาคม พ.ศ. 2555 

โครงสร้างพื้นฐานทางไฟฟ้าของอินเดียโดยทั่วไปถูกมองว่าเชื่อถือไม่ได้อยู่แล้ว มีการประเมินว่า พลังงานที่ผลิตได้ 27% สูญเสียไประหว่างการส่งหรือถูกขโมย ขณะที่อุปทานสูงสุดยังมีน้อยกว่าอุปสงค์อยู่โดยเฉลี่ย 9% อินเดียประสบไฟดับบ่อยครั้งซึ่งครั้งหนึ่งอาจกินเวลานานถึง 10 ชั่วโมง  ยิ่งไปกว่านั้น ประชากร 300 ล้านคน หรือราว 25% ไม่มีไฟฟ้าใช้เลย แสดงให้เห็นว่าอินเดียยังล้าหลังในด้านการมีอุปทานพลังงานที่พอเพียงหลายทศวรรษ  

ในฤดูร้อน พ.ศ. 2555 ก่อนหน้านี้ อากาศที่ร้อนจัดทำให้การใช้พลังงานถึงระดับสถิติในนิวเดลี เนื่องจากฤดูมรสุมมาช้าในปีนี้ พื้นที่เกษตรกรรมในรัฐปัญจาบและรัฐหรยาณาจึงใช้พลังงานเพิ่มขึ้นเพื่อปั๊มน้ำเข้านา ปลายฤดูมสุมยังทำให้โรงไฟฟ้าพลังน้ำผลิตไฟฟ้าได้น้อยกว่ากำลังการผลิตปกติ

สุชิล กุมาร ชินเด รัฐมนตรีพลังงานอินเดีย กล่าวว่า เบื้องต้นยังไม่ทราบสาเหตุแน่ชัด แต่เชื่อว่าน่าจะเกิดจากหลายรัฐใช้กระแสไฟฟ้าเกินโควตาที่ได้รับ

## อ้างอิง

หมวดหมู่:ภัยพิบัติในประเทศอินเดีย
หมวดหมู่:ภัยพิบัติใน พ.ศ. 2555
หมวดหมู่:ไฟดับ
หมวดหมู่:ประเทศอินเดียในปี พ.ศ. 2555
อารีย์ วิรัฐถาวร

นาวาตรีหญิง **อารีย์ วิรัฐถาวร**  เกิดวันที่ 26 กุมภาพันธ์ พ.ศ. 2523 ที่ตำบลบ้านเหนือ อำเภอเมืองกาญจนบุรี จังหวัดกาญจนบุรี จบการศึกษาจากคณะมนุษยศาสตร์ มหาวิทยาลัยรามคำแหง

อารีย์ เล่นกีฬายกน้ำหนักตั้งแต่อายุ 12 ปี ร่วมรุ่นกับ อุดมพร พลศักดิ์ และแตงโม พ่วงโพธิ์ ติดทีมชาติครั้งแรก ในการแข่งขันซีเกมส์ ครั้งที่ 21 ที่กัวลาลัมเปอร์ ประเทศมาเลเซีย แต่ไม่ประสบความสำเร็จ และการแข่งขันซีเกมส์ ครั้งที่ 22 ที่ประเทศเวียดนาม  ได้เหรียญเงินในรุ่น 48 กิโลกรัมหญิง  และเอเชียนเกมส์ ที่เมืองปูซาน ประเทศเกาหลีใต้  แต่ไม่ประสบความสำเร็จ 

อารีย์ มาประสบความสำเร็จจากการแข่งขันโอลิมปิก 2004 ที่กรุงเอเธนส์ ประเทศกรีซ  โดยได้เหรียญทองแดง ในรุ่น 48 กิโลกรัมหญิง โดยเป็นนักกีฬาไทยคนแรกที่ได้รับเหรียญรางวัลในการแข่งขันครั้งนี้ และเป็นนักกีฬาหญิงไทยคนที่ 2 ต่อจาก เกษราภรณ์ สุตา ที่ได้เหรียญรางวัลโอลิมปิก ปัจจุบัน อารีย์รับราชการเป็นทหารเรือ (ทร.) ยศ นาวาตรีหญิง (น.ต.)

## เครื่องราชอิสริยาภรณ์

## อ้างอิง

หมวดหมู่:บุคคลจากอำเภอเมืองกาญจนบุรี
หมวดหมู่:ทหารเรือชาวไทย
หมวดหมู่:บุคคลจากโรงเรียนเทพลีลา
หมวดหมู่:บุคคลจากคณะมนุษยศาสตร์ มหาวิทยาลัยรามคำแหง
หมวดหมู่:นักยกน้ำหนักหญิงชาวไทย
หมวดหมู่:นักกีฬาไทยที่ได้เหรียญเงินซีเกมส์
หมวดหมู่:นักกีฬาไทยที่ได้เหรียญทองแดงโอลิมปิก
หมวดหมู่:นักกีฬาจากจังหวัดกาญจนบุรี